# Aleksej Pažitnov

### Iz Wikipedije, proste enciklopedije

Aleksej Pažitnov (rusko Алексей Пажитнов), ruski računalniški inženir in programer, * 1956, Moskva, Sovjetska zveza, (sedaj Rusija).

Pažitnov je najbolj znan po razširjeni računalniški igri Tetris, ki jo je izdelal leta 1985 še kot uslužbenec Računalniškega središča Moskovske akademije znanosti. Igro je izdelal skupaj z Dimitrijem Pavlovskim in Vadimom Gerasimovim na podlagi igre s pentomini, ki jo je kupil pred tem. Tetris je izdelal v Borlandovem pascalu v ruskem jeziku. Najprej je želel narediti igro za terminalski računalnik Elektronika-60 (DVK-2M) (Электроника-60), klonu DEC-ovega PDP-11 (model LSI-11/03), v kateri bi se liki premikali okoli središča, vendar grafične zmogljivosti računalnika tega niso dopuščale. Na osebni računalnik je igro prenesel Gerasimov, tedaj še šestnajstleten srednješolec. V Sovjetski zvezi so igro tržili pod sloganom »Iz Rusije z ljubeznijo«. Na Zahodu je izšla leta 1986, potem, ko so jo madžarski navdušenci razširili v svet. Ker je bil vladni uslužbenec, ni prejel ustreznega plačila za veliko prodanih izvodov igre zunaj meja.

Leta 1991 se je preselil v ZDA, kjer je z Henkom Rogersom ustanovil podjetje Tetris Company.

Pomagal je izdelati miselno igro Yoshi's Cookie za igralno konzolo Super NES in izdelal igro Pandora's Box, ki vključuje več tradicionalnih miselnih sestavljank.

Oktobra 1996 je začel delati za Microsoft. Trenutno je član Microsoftove skupine Microsoft's Zone Group, ki izdeluje igre za MSN.

## [uredi] Glej tudi

- seznam ruskih računalnikarjev

Vzpostavljeno iz »http://sl.wikipedia.org../../../a/l/e/Aleksej_Pa%C5%BEitnov_6de9.html«

Kategorije: Rojeni leta 1956 | Živeči ljudje | Ruski programerji | Ruski računalnikarji | Aleksej Pažitnov

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Български
- Deutsch
- English
- Español
- Français
- עברית
- Italiano
- Nederlands
- Polski
- Русский
- Svenska
- 中文